stanford-oval/wikipedia huggingface dataset:
רבי יהושע בן חנניה
המחלוקת עם רבן גמליאל > המחלוקת בנושא בכורות

במסכת בכורות מסופר שלרבי צדוק היה בכור בהמה שנפל בו מום בשפתיים. ההלכה אומרת שבכור תם נאכל לכהן רק אחרי שהוא מקריב את האימורים על המזבח; בכור בעל מום נאכל לכהן בלי הקרבה על המזבח, כבשר חולין. חז"ל גזרו על כהן שמביא בכור שנפל בו מום בעת שהבהמה הייתה ברשותו שאסור לאוכלו, כי הכהנים נחשדו להפיל מום בבכורות בכוונה. רבי צדוק שאל את רבי יהושע, האם הגזירה הזו תקיפה גם לגבי כהנים תלמידי חכמים או רק לכהנים עמי הארץ? רבי יהושע ענה שהגזירה היא רק לכהנים עמי הארץ. כשרבן גמליאל בא לבית המדרש, רבי צדוק שאל גם אותו והוא ענה שאין הבדל בין כהן תלמיד חכמים לכהן עם הארץ. מכאן והלאה, הסיפור זהה לסיפור על תפילת ערבית - בהתחלה רבי יהושע הכחיש שהוא חלק על דעתו של רבן גמליאל, אחר כך הוא הודה, רבן גמליאל העליב אותו (על ידי שהוא השאיר אותו עומד בעת ששאר התלמידים ישבו) עד שהעם התלונן והגנו על כבודו של רבי יהושע.
המחלוקת עם רבן גמליאל > המחלוקת בנושא תפילת ערבית

במסכת ברכות מסופר באריכות על תלמיד אחד (לאחר מכן מתברר שהיה זה רשב"י) ששאל את רבי יהושע בן חנניה האם תפילת ערבית היא רשות או חובה? רבי יהושע ענה לו: רשות. שכן, התפילות באות להחליף את קורבן התמיד ביום, ואלו הן תפילות שחרית ומנחה. לעומת זאת, תפילת ערבית היא כנגד איכול איברי הקרבן על המזבח במשך הלילה. אותו תלמיד הלך ושאל את הנשיא, רבן גמליאל: "תפילת ערבית - חובה או רשות?" רבן גמליאל השיב: חובה, והתלמיד ענה לו שרבי יהושע בן חנניה אמר שהתפילה היא רשות. בבית המדרש שאל רבן גמליאל את רבי יהושע "תפילת ערבית - חובה או רשות?", והפעם ענה רבי יהושע: חובה. בעקבות זאת הורה רבן גמליאל לרבי יהושע לעמוד בשעת הדרשה. בעקבות זאת דרשו הנוכחים בבית המדרש מרבי חוצפית המתורגמן להפסיק בתרגום דבריו של רבן גמליאל, והחליטו להעביר את רבן גמליאל מתפקידו. במקומו מינו לתקופה קצרה את רבי אלעזר בן עזריה, שהיה לפי המסורת בן 18 באותו הזמן. עוד מסופר בגמרא שלאחר מכן, פייס רבן גמליאל את רבי יהושע, והושב לנשיאות, כשהוא משמש בתפקיד שלושה (ולפי מקורות אחדים, ארבעה) שבועות בכל חודש, ורבי אלעזר בן עזריה שבוע אחד.
מאמרותיו הידועות

אמר רבי יהושע בן חנניה: מימי לא נצחני אדם חוץ מאשה, תינוק, ותינוקת.
אשה מאי היא? - פעם אחת נתארחתי אצל אכסניא אחת. עשתה לי פולין ביום ראשון אכלתים ולא שיירתי מהן כלום שנייה ולא שיירתי מהן כלום ביום שלישי הקדיחתן במלח כיוון שטעמתי משכתי ידי מהן. אמרה לי : 'רבי מפני מה אינך סועד?' אמרתי לה: 'כבר סעדתי מבעוד יום'. אמרה לי: 'היה לך למשוך ידיך מן הפת' אמרה לי: 'רבי שמא לא הנחת פאה בראשונים? ולא כך אמרו חכמים - אין משיירין פאה באילפס אבל משיירין פאה בקערה?'
תינוקת מאי היא? - פעם אחת הייתי מהלך בדרך והייתה דרך עוברת בשדה והייתי מהלך בה. אמרה לי תינוקת אחת: 'רבי לא שדה היא זו?' אמרתי לה: 'לא דרך כבושה היא?' (ניכר שרבים עברו עליה) אמרה לי: 'ליסטים כמותך כבשוה' (מלכתחילה-כל האנשים שעברו בה, עשו שלא בסדר).
תינוק מאי היא? - פעם אחת הייתי מהלך בדרך וראיתי תינוק יושב על פרשת דרכים, ואמרתי לו באיזה דרך נלך לעיר? אמר לי: 'זו קצרה וארוכה וזו ארוכה וקצרה', והלכתי בקצרה וארוכה. כיוון שהגעתי לעיר מצאתי שמקיפין אותה גנות ופרדיסין. חזרתי לאחורי אמרתי לו: בני הלא אמרת לי קצרה?' אמר לי: 'ולא אמרתי לך ארוכה?' נשקתיו על ראשו ואמרתי לו: 'אשריכם ישראל שכולכם חכמים גדולים אתם מגדולכם ועד קטנכם.
אי אפשר לבית מדרש בלא חידוש.
מקום קבורתו > צפת

רבי חיים ויטאל (1570 לערך) מציין לראשונה בספרו "שער הגלגולים", בשם רבו האר"י, את קבורת רבי יהושע בבית הקברות היהודי העתיק בצפת:
במדינת צפת תוב"ב יש בית קברות ליהודים ובתוכו בית אחד, ובנין כיפה עגולה גבוהה באמצע גגו כמין קובה, ובצפון הבית ההיא נקב קטן פתוח למערה אחת, ובאותה מערה אומרים העולם כי שם קבור הושע בן בארי, ואינו כן, אמנם הוא קבור שם ר' יהושע והוא תנא, וטעו העם וקראוהו הושע
.
מקום קבורתו > פקיעין

אהרן צבי אשכנזי (1839 לערך) מציין לראשונה בספרו "יד אהרון", מסורת המזהה את קבורת רבי יהושע ותלמידיו בפקיעין:
"לבקועין ר' יהושוע ותלמידיו"
מקום קבורתו > טבריה

במאה ה-20 צוין קברו בחלקת התנאים סמוך לרבו רבן יוחנן בן זכאי בטבריה, אך זיהוי זה נעשה ככל הנראה ללא מקור מפורש, פרט לאזכורו של יעקב בן נתנאל הכהן (1153–1187) המציין שרבן יוחנן נקבר יחד עם שמונה מתלמידיו אך לא פירט איזה מהם.
לקריאה נוספת

חנה שחק, רבי יהושע בן חנניה, בני ברק: הוצאת רמת הספר, 2007.
עדין שטיינזלץ, רבי יהושע בן חנניה בתוך: אישים בתלמוד, רעננה, משרד הביטחון,1987, עמ' 27–32
בנימין לאו, רבן גמליאל ורבי יהושע: שלא תרבה מחלוקת בישראל בתוך: חכמים - כרך שני: ימי יבנה עד מרד בר כוכבא, משכל (ידיעות ספרים), 2007, עמ' 122–136
חיים פלסנבג, ספר נזר הניצחון: על ויכוח ר’ יהושע בן חנניה עם סבי דבי אתונא, וילנה תרמ"ג-1883.
דוד הנשקה, היאך קיבל ר’ יהושע את סמכותו של רבן גמליאל?: על שני סיפורים למעשה אחד, תרביץ, ע"ו, א-ב, תשס"ז, עמ' 81–104.
ג'ק הולבורן

| --- | --- |

 סוגה:  הרפתקאות
 בימוי:  Sigi Rothemund 
 שחקנים:  טרנס קופר  Monte Markham  מתיאס האביק  David Weatherley  בפסקה זו רשומה אחת נוספת שטרם תורגמה 
 ארץ מקור:  ארצות הברית
 מספר עונות:  1
 מספר פרקים:  6
 הפקה
 אורך פרק:  45 דקות
 שידור
 רשת שידור:  ערוץ ZDF (גרמניה) הטלוויזיה החינוכית (ישראל)
 תקופת שידור מקורית:  1982
 קישורים חיצוניים
 דף התוכנית ב-IMDb
 
ג'ק הולבורן (אנגלית: Jack Holborn), מיני-סדרה גרמנית שהופקה במקור עבור ערוץ ZDF הגרמני במשך עונה אחת בשנת 1982. בישראל הסדרה שודרה בשעות אחר הצהריים במסגרת הרצועה היומית "רואים 6/6" ששודרה בטלוויזיה החינוכית בסוף שנות השמונים ותחילת שנות התשעים.
עלילה

העלילה אשר מתרחשת בתחילת המאה ה-19 מתמקדת בג'ק הולבורן, ילד יתום בן 13 אשר גדל בבית יתומים בבריסטול שבבריטניה. ג'ק נמצא על מדרגות הכנסייה הקתולית של מחוז הולבורן בלונדון בהיותו תינוק כאשר על זרועו הייתה רצועה עליה היה רשום "ג'ק". לכן הנזירות קראו לו ג'ק הולבורן. משאלת ליבו היא לעבוד על סיפון אונייה ולהפליג באוקיינוסים משום שהוא אינו מעוניין לגדול אצל משפחתו המאמצת. ג'ק פוגש בשודד הים בשם קפטן שרינגהאם. כאשר הקפטן רואה את הרצועה של ג'ק הוא מספר שהרצועה נראית לו מוכרת אך הוא אינו מספר לג'ק את כל מה שידוע לו. בעקבות המפגש ג'ק מקבל פלאשבקים עמומים חוזרים ונשנים מילדותו, בהם מופיעים קפטן שרינגהאם, ספינתו והוריו.
ג'ק מעוניין באופן נואש לקבל מידע על עברו ומה פשר לזכרונותיו העמומים. הוא איננו מתכוון לעזוב את הקפטן לנפשו עד אשר יקבל מידע. ג'ק בורח ממשפחתו המאמצת ומתגנב כנוסע סמוי על אונייתו של הקפטן. ג'ק מתגלה על ידי צוות הספינה לבסוף בעת שהוא מנסה לגנוב אוכל. הקפטן מבטיח לספר לו רק אם ג'ק יציל את חייו שלוש פעמים. במשך הסדרה ג'ק מצליח להציל את חייו של שרינגהאם שלוש פעמים לאורך מסע הרפתקאות.
היה היה - החלל

| --- | --- |

 סוגה:  תוכנית אנימציה מדע בדיוני
 יוצרים:  אלבר בָּארִיֶיה
 ארץ מקור:  צרפת צרפת   יפן יפן
 שפות:  צרפתית 
 מספר עונות:  1
 מספר פרקים:  26
 תוכנית מקור:  היה היה - האדם
 תוכנית המשך:  היה היה - החיים
 הפקה
 חברת הפקה:  Eiken 
 מוזיקה:  מישל לגראן 
 אורך פרק:  26 דקות
 שידור
 רשת שידור:  צרפת FR3   יפן Fuji TV
 פורמט (תמונה):  SECAM (576i)
 תקופת שידור מקורית:  1982 – 2 באפריל 1983 
 קישורים חיצוניים
 אתר רשמי
 דף התוכנית ב-IMDb
 
הָיֹה הָיָה - החלל (בצרפתית: Il était une fois… l'Espace) היא סדרת אנימציה צרפתית/יפנית מז'אנר מדע בדיוני משנת 1982, בבימויו של אלבר ברייה.
הסדרה נוצרה ביפן על ידי סטודיו האנימציה אייקן, ולפיכך נחשבת אנימה, וכן מפני ששודרה בטלוויזיה היפנית, בשנת 1984, תחת הכותרת "הגלקסיה מפטרלת אחר פי-ג'יי" (ביפנית: 銀河パトロール, ובכתיב אנגלי: Ginga Patrol PJ). בניגוד להצלחתה של התוכנית במערב, שידור הסדרה היפנית היה בשעות הבוקר המוקדמות ולפיכך היא משכה מעט תשומת לב.
תקציר

"היה היה -החלל" שונה משאר תוכניות "הָיֹה הָיָה" בכך שסדרה זו מתבססת על דרמה ולא על תוכן חינוכי. למרות זאת, בסדרה קיים קומץ של מידע חינוכי (כמו בפרק בו דנים בנושא הטבעות של כוכב הלכת שבתאי).
הסדרה היא סדרת ההמשך של היה היה - האדם. הדמויות המופיעות בסדרה הן הדמויות מהסדרה הקודמת, שעתה מופיעות בהקשר של מדע בדיוני.
עלילת הסדרה היא עימות בין מספר כוחות גלקטיים. ביניהם קיימת "קונפדרציית אומגה" (בה חבר כדור הארץ), "צבא הרפובליקה של קסיופיאה" (בראשות "הגנרל המזיק") ומחשב רב עוצמה אשר שולט בצבא של רובוטים. קבוצה של יצורים בעלי כוחות מיוחדים הקרויים "הומנואידים" מופיעה בהמשך הסדרה.
הסדרה עוקבת אחר הרפתקאותיהם של חברי משטרת החלל פיירו ומרצדס (הקרויה לעיתים פסי). פיירו הוא בנו של הקולונל פייר והנשיאה פיירט. הסדרה משדרת מסר פמיניסטי, בין היתר בשל העובדה שמנהיגת הצד של "הטובים" היא אישה, והעובדה שפסי היא אחת הגיבורות הראשיות.
התרחישים של מספר פרקים מאמצות אלמנטים של המיתולוגיה היוונית, מיתולוגיות אחרות ואגדות אירופיות. ביניהם ניתן למצוא את תפוח המחלוקת, אטלנטיס, דוד וגוליית, האלים האולימפיים, ופרומתאוס. פרקים אחרים מתמודדים עם קיומו של אלוהים, עם מערכת היחסים של האדם עם המודרניות ועם מכונות, המגבלות של הטכנולוגיה, השוואות בין שלום המושג בנשק תחת שלטונו של דיקטטור והקושי בשמירה על הסדר בדמוקרטיה, ועוד. כמה כוכבי לכת בהם מבקרות הדמויות הם העתקים של כדור הארץ בתקופה מסוימת בהיסטוריה שלו, ובכך נבחנות אופיין של תקופות אלה.
הסדרה מכילה מעט מאוד אלימות, והגיבורים משתמשים בעיקר בנשק לא-קטלני. יוצא מן הכלל הוא השימוש בקרני לייזר מפוררות כנגד חיות בר.
כדור הארץ לא משחק תפקיד מרכזי בסדרה זו. עיר הבירה של הקונפדרציה היא על כוכב אומגה, הרחק מכדור הארץ. הקונפדרציה מורכבת ממעצמות הברית: אלדבראן, העגלון, קסיופיאה, הידרה, עקרב, וגה (שמות גופים אסטרונומיים המשמשים בסדרה כמעצמות). לקונפדרציה יש ממשלה שנבחרה באופן דמוקרטי, ונשיאה.
מוצאה של פסי אינו ידוע, אולם כמה ממעריצי הסדרה משערים כי היא מוצאה הוא בים התיכון, בדרום אמריקה או בהודו.
חללית

החללית אוירה בחלקה על ידי פיליפ בוצ'ט (ידוע יותר כמאנצ'ו), אשר קבע את העיצובים.
קונפדרציית אומגה:
פרעוש
ציפור יונק הדבש
עכביש
שפירית
ציפור כחולה
אומגה קרוזר
אומגה הסעות
קוסמופוליטן
קסיופיאה:
נאוטילוס
מורין
ספינת קרב
כדור הארץ:
אורסוס
פרקים

הכוכב אומגה
סואריינים
הכוכב הירוק
אל אנדרומדה
הקרו-מניון
מרד הרובוטים
הכוכב מית'ו
המסע הארוך
בקאסיופיה
כוכב מתפוצץ לרסיסים
לטבוע במצולות החלל
הענקים
האינקה
בארץ הדינוזאורים
הטבעות של שבתאי
איום בלתי ניתן לעצירה
כדור הארץ
אטלנטיס
החזרה המוזרה לאומגה
נקמתם של הרובוטים
ההומנואידים.
עולם העוין.
עיר בטיסה.
המחשב הגדול
קרב הטיטאנים
החלל האינסופי
שידור

| Country | Television broadcasts |
| --- | --- |
צרפת צרפת: FR3 **
פינלנד פינלנד: MTV3
אוסטרליה אוסטרליה: SBS
קנדה קנדה: CBC Television, Télévision de Radio-Canada **
איטליה איטליה: RAI **
יוון יוון: ERT
ספרד ספרד: Televisión Española (TVE) **
הולנד הולנד: Katholieke Radio Omroep (KRO) **
שווייץ שווייץ: SSR (בצרפתית)
בלגיה בלגיה: RTBF, BRT
ארגנטינה ארגנטינה: Crustel S.A. */**
יפן יפן: Eiken Co. Ltd., שודר ב-Fuji TV */**
נורווגיה נורווגיה: NRK, Norsk Rikskringkasting
גרמניה המערבית גרמניה המערבית: WDR, SWF
אוסטריה אוסטריה: ORF
שוודיה שוודיה: SVT
פורטוגל פורטוגל: RTP
אירלנד אירלנד: RTÉ
איסלנד איסלנד: Sjónvarpið
הממלכה המאוחדת הממלכה המאוחדת: ערוץ 4
ישראל ישראל: ערוץ הילדים, לוגי
פולין פולין: Telewizja Polska (TVP), TV Puls
דרום אפריקה דרום אפריקה: SABC
טאיוואן טאיוואן: Taiwan Television (TTV)
הונגריה הונגריה: Minimax
צ'כיה צ'כיה: ČT1
*חברת הפקה
**מפיק שותף
הערות שוליים

↑  "Once Upon A Time: Space," The Anime Encyclopedia: Revised and Expanded Edition by Jonathan Clements and Helen McCarthy, Stone Bridge Press, 2006. p. 465.
| היה היה |
| --- | --- | --- |
| סדרת הטלוויזיה | היה היה - האדם • היה היה - החלל • היה היה - החיים • היה היה – האמריקות • היה היה - ממציאים • היה היה - מגלי ארצות • היה היה - כדור הארץ |  |
| יוצרי הסדרה | אלבר בארייה • מישל לגראן |  |
פרוסידיס
הפוטבול ליג השנייה

| --- | --- |

 תחום:  כדורגל
 ארגון:  הפוטבול ליג
 מדינות:  אנגליה אנגליה (24 קבוצות)
 קבוצות:  24
 תקופת הפעילות:  2004–הווה (כ־21 שנים)
 אלופה נוכחית:  סטוקפורט קאונטי (2023-24)
 מפעל גבוה:  הפוטבול ליג הראשונה
 מפעל מקביל:  גביע ה-FA, גביע הפוטבול ליג, פרס הפוטבול ליג
 מפעל נמוך:  נשיונל ליגה
 efl.com
הפוטבול ליג האנגלית השנייה (באנגלית: English Football League Two, מכונה גם ליגה שתיים של EFL או של סקיי בט, על שם הספונסרית של הליגה), היא ליגת הכדורגל הרביעית בחשיבותה באנגליה, והליגה השלישית בטיבה בפוטבול ליג, אחרי הצ'מפיונשיפ והפוטבול ליג הראשונה. הליגה כוללת 24 קבוצות (23 קבוצות אנגליות וקבוצה 1 מוויילס). הליגה הוקמה לקראת עונת 2004/2005 כליגה הרביעית באנגליה. בניגוד לשאר המדינות, אף על פי שזו הליגה הרביעית, היא מקצוענית לחלוטין.
פורמט נוכחי

הליגה הוקמה בתחילת עונת 2004/2005 והחליפה את הדיוויסיון השלישית, שהייתה הליגה הרביעית בדרג הליגות של הכדורגל האנגלי בין השנים 1992 ו-2004.
הליגה מורכבת מעשרים וארבע קבוצות הפוגשות אחת את השנייה פעמיים: פעם בבית ופעם בחוץ. סך הכול, ישנם 46 מחזורים בעונה. בסיום כל עונה, שלוש הקבוצות שמסיימות בצמרת הטבלה, עולות אוטומטית לפוטבול ליג הראשונה. לקבוצות אלו, מצטרפת המנצחת במשחקי הפלייאוף בין הקבוצות במקומות 4–7. במקומן, יורדות לליגה הקבוצות אשר סיימו בארבעת המקומות האחרונים בפוטבול ליג הראשונה. שתי הקבוצות שסיימו בתחתית הליגה, יורדות לליגה החמישית. הן מוחלפות על ידי אלופת הליגה החמישית, והקבוצה שניצחה בפלייאוף בין הקבוצות שסיימו במקומות 2–5.
לקבוצות שסיימו בשני המקומות האחרונים של הליגה יכולות להינצל מירידה בשתי דרכים: דרך אחת היא שאם לקבוצה שאמורה לעלות במקומן אין אצטדיון המתאים לרמה של הפוטבול ליג (אף על פי שבמקרה כזה, הקבוצה יכולה לארח את משחקי הבית שלה באצטדיון של קבוצה אחרת אשר האצטדיון שלה עומד בדרישות). הדרך השנייה היא שאם אחת הקבוצות האחרות בליגה, פושטת את הרגל, מתפרקת או יורדת באופן אוטומטי לליגות נמוכות יותר. במקרה כזה. רק הקבוצה שסיימה במקום האחרון תרד, אך, הקבוצה שסיימה בצמרת הליגה החמישית והמנצחת בפלייאוף, עולות.
המיקום בליגה נקבע על ידי כמות הנקודות שהקבוצה צברה. אם ישנן מספר קבוצות עם אותה כמות של נקודות, הקבוצה עם הפרש השערים הטוב ביותר, תהיה במיקום הגבוה ביותר מביניהן.
קבוצות הליגה לעונת 2023/2024

| קבוצה | עיר | אצטדיון | תכולה |
| --- | --- | --- | --- |
| אקרינגטנון סנטלי | אקרינגטון | אצטדיון הכתר | 5,450 |
| בארו | בארו אין פרנס | אצטדיון הולקר סטריט | 5,045 |
| ברדפורד סיטי | ברדפורד | אצטדיון ואלי פרייד | 25,136 |
| ג'ילינגהאם | ג'ילינגהאם | אצטדיון פריסטפילד | 11,582 |
| גרימסבי טאון | קלית'ורפס | אצטדיון בלאנדל פארק | 9,052 |
| דונקסטר רוברס | דונקסטר | אצטדיון קיפמוט | 15,231 |
| הארוגאייט טאון | הארוגאייט | אצטדיון ווטרבי רואד | 5,000 |
| ווימבלדון | לונדון | אצטדיון פלו לאן | 9,300 |
| וולסול | וולסול | אצטדיון ביסקוט | 11,300 |
| טרנמיר רוברס | טרנמיר | אצטדיון פרנטון פארק | 16,789 |
| מורקאמב | מורקאמב | אצטדיון מזומה | 6,476 |
| מילטון קינס דונס | מילטון קינס | אצטדיון MK | 30,500 |
| מנספילד טאון | מנספילד | אצטדיון פילד מילד | 10,000 |
| נוטס קאונטי | נוטינגהאם | אצטדיון מדאו ליין | 19,841 |
| ניופורט קאונטי | ניופורט | אצטדיון רודנסי פאראד | 7,850 |
| סאטון יונייטד | לונדון | אצטדיון גנדר גרין ליין | 5,032 |
| סווינדון טאון | סווינדון | אצטדיון קאונטי גראונד | 15,728 |
| סטוקפורט קאונטי | סטוקפורט | אצטדיון אדגלי פארק | 10,852 |
| סלפורד סיטי | סלפורד | אצטדיון מור לן | 5,108 |
| פורסט גרין רוברס | ניילסוורת' | אצטדיון הדשא החדש | 5,147 |
| קולצ'סטר יונייטד | קולצ'סטר | האצטדיון הקהילתי של קולצ'סטר | 10,105 |
| קרו אלכסנדרה | קרו | אצטדיון גרסטי רואד | 10,180 |
| קרולי טאון | קרולי | אצטדיון ברודפילד | 6,134 |
| רקסהאם | רקסהאם | מגרש המרוצים | 10,771 |
אלופות הליגה לפי עונות

| עונה | אלופה | סגנית | מקום שלישי | המנצחת בפלייאוף |
| --- | --- | --- | --- | --- |
| 2004/2005 | יאוביל טאון | סקאנת'ורפ יונייטד | סוונסי סיטי | סאות'אנד יונייטד |
| 2005/2006 | קרלייל יונייטד | נורת'האמפטון טאון | לייטון אוריינט | צ'לטנהאם טאון |
| 2006/2007 | וולסול | הארטלפול יונייטד | סווינדון טאון | בריסטול רוברס |
| 2007/2008 | מילטון קינס דונס | פיטרבורו יונייטד | הרפורד יונייטד | סטוקפורט קאונטי |
| 2008/2009 | ברנטפורד | אקסטר סיטי | וויקומב וונדררס | ג'ילינגהאם |
| 2009/2010 | נוטס קאונטי | בורנמות' | רוצ'דייל | דאגנהאם אנד רדברידג' |
| 2010/2011 | צ'סטרפילד | בורי | וויקומב וונדררס | סטיבנייג' |
| 2011/2012 | סווינדון טאון | שרוסברי טאון | קרולי טאון | קרו אלכסנדרה |
| 2012/2013 | ג'ילינגהאם | רות'רהאם יונייטד | פורט וייל | ברדפורד סיטי |
| 2013/2014 | צ'סטרפילד | סקאנת'ורפ יונייטד | רוצ'דייל | פליטווד טאון |
| 2014/2015 | בורטון אלביון | שרוסברי טאון | בורי | סאות'אנד יונייטד |
| 2015/2016 | נורת'האמפטון טאון | אוקספורד יונייטד | בריסטול רוברס | ווימבלדון |
| 2016/2017 | פורטסמות' | פלימות' ארגייל | דונקסטר רוברס | בלקפול |
| 2017/2018 | אקרינגטנון סנטלי | לוטון טאון | וויקומב וונדררס | קובנטרי סיטי |
| 2018/2019 | לינקולן סיטי | בורי | מילטון קינס דונס | טרנמיר רוברס |
| 2019/2020 | סווינדון טאון | קרו אלכסנדרה | פלימות' ארגייל | נורת'האמפטון טאון |
| 2020/2021 | צ'לטנהאם טאון | קיימברידג' יונייטד | בולטון וונדררס | מורקאמב |
| 2021/2022 | פורסט גרין רוברס | אקסטר סיטי | בריסטול רוברס | פורט וייל |
| 2022/2023 | לייטון אוריינט | סטיבנייג' | נורת'האמפטון טאון | קרלייל יונייטד |
| 2023/2024 | סטוקפורט קאונטי | רקסהאם | מנספילד | קרואלי טאון |
ראו גם

הפוטבול ליג
ואנגליס פבלידיס

ואנגליס פבלידיס (ביוונית: Βαγγέλης Παυλίδης; נולד ב־21 בנובמבר 1998) הוא כדורגלן יווני, המשחק בעמדת החלוץ בבנפיקה ליסבון ובנבחרת יוון.
קריירת מועדונים

ב-9 באפריל 2016 חתם פאבלידיס בבוכום על חוזה מקצועי ראשון עד קיץ 2019. הוא סיפק שערים ובישולים בקבוצה עד גיל 19 של המועדון (ב-45 משחקים כבש 20 שערים ו-13 בישולים). הודות לכך פבלידיס נבחר על פי פיפ"א לאחד מ-15 הכישרונות הגדולים ביותר באליפות אירופה הקודמת עד גיל 17.
ב-15 במאי 2016 הוא ערך את הופעת הבכורה בקבוצה הבוגרת של המועדון בניצחון 2–4 על פ.צ היידנהיים.
ב-26 בינואר 2018 הושאל לבורוסיה דורטמונד ב' למחצית השנייה של העונה.
ב-17 בינואר 2019 הושאל לוילם II מהליגה ההולנדית עם לסיום העונה. ב-23 בינואר הוא הבקיע את שערו הראשון בקבוצה בניצחון 3–2 על טוונטה בגביע ההולנדי. ב-16 בפברואר הוא הבקיע את שערו הראשון בליגה בהפסד 2–3 לויטסה ארנהם. בסיום העונה על חוזה קבוע בוילם II ועזב את בוכום.
ב-9 ביולי 2021 חתם פבלידיס על חוזה עד 2025 בא.ז. אלקמאר. ב-14 באוגוסט הוא ערך את הופעת הבכורה בהפסד 0–1 לואלבייק. את שער הבכורה הוא כבש ב-29 באוגוסט בניצחון 1–3 על פורטונה סיטארד. סך הכל כבש פבלידיס 18 שערי ליגה ב-37 הופעות בעונתו הראשונה בקבוצה.
ב-1 ביולי 2024 חתם פבלדיס לחמש שנים בבנפיקה ליסבון.
נבחרת יוון

ב-29 באוגוסט 2019 פבלידיס זומן לנבחרת יוון הבוגרת לקראת משחקי מוקדמות יורו 2020 נגד פינלנד וליכטנשטיין. הוא ערך את הופעת הבכורה שלו בנבחרת ב-5 בספטמבר בהפסד 0–1 לפינלנד. ב-15 באוקטובר הוא כבש שער בכורה במדים הלואמיים בניצחון 1–2 על בוסניה והרצגובינה.
הערות שוליים

↑  Αγόρασε Παυλίδη η Βίλεμ, Enwsi.gr, ‏29 באפריל 2019 (ביוונית)
↑  Η Αλκμάαρ ανακοίνωσε τον Βαγγέλη Παυλίδη έως το 2025, www.sport24.gr (ביוונית)
↑  Pavlidis joins Benfica!, באתר הרשמי של המועדון‏,1 ביולי 2024.(באנגלית)
נרקיסיזם במקום העבודה

נרקיסיסטים מיומנים בניהול הרושם, דבר המוביל בדרך כלל לרושם ראשוני חיובי יותר מהם.
נרקיסיזם במקום העבודה הוא מושג, המתייחס לדפוסי ההתנהגות של אנשים בעלי קווי אישיות נרקיסיסטיים במסגרות ארגוניות מקצועיות, ולהשפעה שיש לדפוסים אלו על הארגון, עובדיו ומנהליו. משום שאישיות נרקיסיסטית מופעלת פעמים רבות על ידי צורך עז בכוח וביוקרה, ישאפו בעלי אישיות נרקיסיסטית לתפקידים של סמכות ומנהיגות וייקחו אותם על עצמם ללא כל היסוס. ואכן, מחקרים רבים מעידים כי ניתן למצוא בשכיחות גבוהה אנשים עם מאפיינים אלה בתפקידי מנהיגות בכירה. לטענת קרנברג, יש חמש תכונות שהן חיוניות למנהיג: מידה של נרקיסיזם בריא; אינטליגנציה גבוהה; יושר אישי; יכולת לבסס ולשמור על יחסי אובייקט טובים; ומידה של חשדנות מוצדקת, בניגוד לתמימות. המשמעות של "להיות מנהל" לפי קרנברג, היא להיות ראשון, לרצות להשפיע, להוביל ולממש חזון. מנהלים מבקשים להשתמש בסביבתם כדי לקדם את מטרותיהם האישיות והמקצועיות, הגלויות והסמויות, כשהעבודה מספקת לעוסקים בה אתגרים וגם תגמולים, מסייעת בקידום מטרות אלה.
על-כן, מציע קטס דה-וריז (1985) כי יש לראות ב"כמות מסוימת של התנהגות נרקיסיסטית כחשובה להצלחה ארגונית... כמות בינונית תורמת לביצוע אפקטיבי של הארגון... איכות תיאטרלית של המנהיג, ביטחון עצמי ומכוונות למטרה יכולים להיות מדבקים... מנהלים אלה מאפשרים לאלה שאותם שהם מנהיגים לחלוק עמם את החזון והמומחיות שלהם". אולם במצבים שבהם יש למנהיג הפרעת אישיות נרקיסיסטית, אישיותו מתאפיינת בחשיבות עצמית גרנדיוזיות ובתחושה של מיוחדות; בקיומן של פנטזיות על הצלחה אינסופית, שהוא חש כי הוא זכאי לה; בדרישה להערצה ולתשומת לב מתמידים; בתחושת אלטעות של אומניפוטנטיות ושל חסינות; באדישות בתגובה לביקורת או לחלופין בתחושת כעס, נחיתות, רגשות בושה והשפלה.
נרקיסיזם פתולוגי הוא אחת משלוש התכונות של "השילוש האפל", כאשר האחרות הן פסיכופתיה ומקיאווליזם. המושג "השילוש האפל" נטבע לראשונה על ידי הפסיכולוג דלרוי ל' פאולהוס. שלוש התכונות נבדלות אחת מהשנייה, אם כי ראיות אמפיריות מראות שהן חופפות במידה מסוימת. שלוש התכונות קשורות לסגנון בינאישי קשוח ומניפולטיבי.
ראיונות עבודה

נרקיסיסטים מאופיינים לרוב בביצועים טובים בראיונות עבודה; והם מקבלים דירוגי שכר טובים יותר ממראיינים מאשר אנשים שאינם נרקיסיסטים. זה אולי בגלל שראיונות הם אחד הסיטואציות החברתיות הבודדות שבהן התנהגויות נרקיסיסטיות, כמו התפארות, יוצרות רושם חיובי; עם זאת, הופעות חיוביות של נרקיסיסטים הן לרוב קצרות טווח. התנהגויות קשורות אחרות של נרקיסיסטים, כמו שאיפה לסטטוס חברתי, כוללות המצאות בוטות והגזמה במהלך תהליך הריאיון. ההתרשמות הראשונית של המראיינים מהמועמדים הנרקיסיסטים נוצרת בעיקר על סמך רמזים ואותות חברתיים, מה שהופך אותם לרגישים להטיות. זאת משום שנרקיסיסטים מיומנים יותר בניהול הרושם של אחרים, המוביל לרושם ראשוני חיובי יותר. בפגישה ראשונה עם נרקיסיסטים אנשים לעיתים קרובות מעריכים אותם כנעימים, מוכשרים, מוחצנים, מבדרים ומסתגלים היטב לסביבה. נרקיסיסטים נוטים גם להתלבש באופן מרשים, להציג הבעות פנים ידידותיות יותר ולהפגין שפת גוף בטוחה יותר. בעוד שאנשים נרקיסיסטים עשויים לדרג בצורה טובה יותר את ביצועי העבודה שלהם, מחקרים רבים מראים כי נרקיסיזם אינו קשור בדרך כלל לביצועים בעבודה.
השפעה על דחק, היעדרות ותחלופת הצוות

אנשים שעובדים עם נרקיסיסט או נמצאים באינטראקציה איתו נוטים לדווח על רמה גבוהה יותר של דחק. ישנן מספר סיבות לכך ואחת החשובות שבהן היא הקשר בין נרקיסיזם לתוקפנות. תוקפנות מתווכת את הקשר שבין נרקיסיזם לבין התנהגות שאינה פרודוקטיבית לארגון (counterproductive work behavior). מעשים אגרסיביים יכולים להעלות את רמת המתח של עובדים אחרים, דבר שבתורו מגביר את שיעורי ההיעדרות ואת תחלופת העובדים.
השפעה על דחק, היעדרות ותחלופת הצוות > חפיפה עם בריונות במקום העבודה

בשנת 2007 החוקרים קתרין מאטיס ובריאן שפיצברג מאוניברסיטת קליפורניה בסן דייגו, גילו שנרקיסיזם נמצא במתאם עם בריונות. נמצא כי נרקיסיסטים מעדיפים טקטיקות בריונות עקיפות (כגון הסתרת מידע המשפיע על ביצועיהם של אחרים, התעלמות מאחרים, הפצת רכילות, תזכורת מתמדת לאחרים על טעויות, ציווי על אחרים לבצע עבודות שהם מתחת לרמת הכשירות שלהם, ולהיות מעורבים יתר על המידה בעבודתם של אחרים) במקום טקטיקות ישירות (כגון הפחדות, צעקות, ביקורת מתמשכת או העלאת טענות כוזבות). המחקר העלה גם כי נרקיסיסטים הם בעלי מוטיבציה גבוהה להתנהגות ביריונית, וכי במידה מסוימת הם נותרים עם תחושות סיפוק לאחר שאירוע בריוני התרחש. למרות העובדה שנרקיסיסטים רבים ימנעו מעבודה, הם יכולים להיות להוטים לגנוב את עבודתם של אחרים. בהתאם לתכונות אחרות מהשילוש האפל, נרקיסיסטים רבים יתמרנו אחרים ואת סביבתם כדי שיוכלו לנכס לעצמם אחריות על הישגי החברה, שהיה להם מעט מאד קשר אליהם, או כמעט שום קשר. מחקר שנערך בשנת 2017, ובחן תכונות מהשילוש האפל בקרב מי שמכהנים בתפקידי מנהיגות והשפעתם על רמת הדיכאון של העובדים מצא כי בריאות הנפש והיציבות של העובדים הושפעו לרעה מבריונות (והתנהגויות נרקיססיטיות מסוימות) במקום העבודה.
העדפות של מערך ארגוני

נרקיסיסטים מעדיפים ארגונים היררכיים מכיוון שהם מאמינים שהם יעלו לדרגות גבוהות ויקצרו מעמד וכוח. הם מתעניינים במיוחד בתפקידים של סמכות ומנהיגותיות ועשויים להיות טובים יותר בהשגתם. נרקיסיסטים פחות מתעניינים בהיררכיות בהן יש מעט הזדמנויות להתקדמות אישית. הנרקיסיסט הטיפוסי עוסק יותר בשבחים, וברושם שהוא משאיר על אחרים, מאשר בעבודה המועילה לכל "בעלי העניין" בארגון. מבחינת התפקוד הפנימי של ארגונים, נרקיסיסטים עלולים להזיק במיוחד, או לא מתאימים, למשרות הדורשות שיקול דעת והערכה עצמית כנה, שיתוף פעולה משמעותי עם צוותים, ו/או משוב של 360 מעלות.
נרקיסיזם תאגידי

לפי אלן דאונס (1997), נרקיסיזם ארגוני מתרחש כאשר נרקיסיסט הופך למנכ"ל, או משיג תפקיד מנהיגותי אחר בצוות ההנהלה הבכירה, ואוסף סביבו צוות של אנשים הנוטים ליחסי תלות שיתופית כדי לתמוך בהתנהגות הנרקיסיסטית שלו. נרקיסיסטים מתיימרים לנאמנות לחברה, אך הם מחויבים אך ורק לסדר היום שלהם; לפיכך, החלטות ארגוניות מבוססות על האינטרסים של הנרקיסיסט עצמו ולא על האינטרסים של הארגון בכללותו, של בעלי העניין השונים, או הסביבה בה פועל הארגון. כתוצאה מכך, סוג מסוים של מנהיג כריזמטי יכול לנהל חברה מצליחה כלכלית על פי עקרונות לא בריאים לחלוטין (לפחות לזמן מה).
נוויל סימינגטון הציע כי אחת הדרכים להבדיל בין ארגון טוב-מספיק (good-enough) לארגון פתולוגי היא באמצעות יכולתו להדיר דמויות נרקיסיסטיות ממשרות מפתח.
אספקה נרקיסיסטית (Narcissistic supply)

למנהל הנרקיסיסטי יש שני מקורות עיקריים לאספקה נרקיסיסטית: דברים קונקרטיים (סמלי סטטוס כמו מכוניות יוקרה, גאדג'טים או נוף משרדי) ואנשים (חנופה, תשומת לב מצד עמיתים וכפופים). חברי צוות עלולים למצוא שהצעות יומיומית של תמיכה הופכות אותם במהירות למקורות אספקה קבועים (enabling), אלא אם כן יקפידו על הצבת גבולות. הצורך של המנהל הנרקיסיסטי להגן על רשתות אספקה כאלה עלול למנוע ממנו מלקבל החלטות בצורה אובייקטיבית, ולהניעו לתכנן אסטרטגיות ארוכות טווח על פי מידת הרווח שישאו אישית בעבורו, יותר מאשר בעבור כלל הארגון.
ראו גם

הפרעת אישיות נרקיסיסטית
השילוש האפל
התעמרות בעבודה
התעללות רגשית
חוסן ארגוני